Τρελό Γουίκεντ στου Μπέρνι

Το ***Τρελό Γουίκεντ στου Μπέρνι*** (αγγλικά: *Weekend at Bernie's*) είναι αμερικανική ταινία μαύρης κωμωδίας του 1989 σε σκηνοθεσία Τεντ Κότσεφ και σενάριο Ρόμπερτ Κλέιν. Πρωταγωνιστούν οι Άντριου ΜακΚάρθι, Τζόναθαν Σίλβερμαν, Κάθριν Μαίρη Στιούαρτ και Τέρι Κίσερ.

Η ταινία αφηγείται την ιστορία δύο νεαρών υπαλλήλων μιας ασφαλιστικής εταιρείας οι οποίοι ανακαλύπτουν ότι το αφεντικό τους, ο Μπέρνι, είναι νεκρός, αφού φτάσουν στο σπίτι του στα Χάμπτονς. Ενώ προσπαθούν να πείσουν τον κόσμο ότι ο Μπέρνι ζει μέχρι να μπορέσουν να φύγουν για να μην τους υποπτευθούν ψευδώς για τον θάνατό του, ανακαλύπτουν ότι ο Μπέρνι είχε, στην πραγματικότητα, διατάξει τη δολοφονία τους για να καλύψει την υπεξαίρεση του.

Το *Τρελό Γουίκεντ στου Μπέρνι* εισέπραξε $30 εκατομμύρια σχετικά με τα $15 εκατομμύρια προϋπολογισμού. Η επιτυχία της ταινίας ενέπνευσε το σίκουελ, *[[Πιο Τρελό Σαββατοκύριακο στου Μπέρνι 2]]*, που κυκλοφόρησε το 1993.

## Πλοκή
Ο Λάρι Γουίλσον και ο Ρίτσαρντ Πάρκερ είναι δύο χαμηλού επιπέδου χρηματοοικονομικοί υπάλληλοι σε μια ασφαλιστική εταιρεία στη Νέα Υόρκη. Κατά την διάρκεια μιας εξέτασης των αναλογιστικών εκθέσεων, ο Ρίτσαρντ ανακαλύπτει μια σειρά από πληρωμές που γίνονται για τον ίδιο θάνατο. Αυτός και ο Λάρι πηγαίνουν τα ευρήματά τους στον Διευθύνων Σύμβουλο, τον πλούσιο και ηδονιστή Μπέρνι Λόμαξ, ο οποίος τους επαινεί για την ανακάλυψη της ασφαλιστικής απάτης και τους προσκαλεί στο παραθαλάσσιο σπίτι του στα Χάμπτονς για το Σαββατοκύριακο της Εργατικής Πρωτομαγιάς. Χωρίς να το γνωρίζουν οι δύο, ο Μπέρνι βρίσκεται πίσω από την απάτη. Όταν συναντάει αγχωμένος τον μαφιόζο συνεργάτη του, τον Βίτο, ο Μπέρνι ζητά τον θάνατο των δύο υπαλλήλων του για να καλύψει την ανακάλυψη. Αφού αποχωρήσει ο Μπέρνι, ο Βίτο διατάζει τον θάνατο του Μπέρνι διότι κοιμόταν με τη κοπέλα του, την Τίνα.

Ο Μπέρνι φτάνει πριν από τους υπαλλήλους του και σχεδιάζει τις δολοφονίες τους με τον εκτελεστή Πόλι μέσω τηλεφώνου, χωρίς να γνωρίζει ότι η συνομιλία καταγράφεται στον τηλεφωνητή του. Ο Πόλι φτάνει και σκοτώνει τον Μπένι με μια θανατηφόρα ένεση ηρωίνης, και στη συνέχεια το σκηνοθετεί ως αυτοπροκληθείσα κατά λάθος υπερβολική δόση ναρκωτικών.

Ο Λάρι και ο Ρίτσαρντ φτάνουν στο σπίτι του Μπάρνεϊ και βρίσκουν το σώμα του, αλλά πριν μπορέσουν να καλέσουν τις αρχές, οι καλεσμένοι φτάνουν για ένα πάρτι που ο Μπέρνι συνήθως διοργανώνει κάθε Σαββατοκύριακο. Προς έκπληξη των δύο, οι καλεσμένοι απασχολούνται τόσο με το πάρτι και δεν παρατηρούν ότι είναι νεκρός, με το νωθρό χαμόγελό του λόγω της ένεσης και τα γυαλιά ηλίου να κρύβουν την άψυχη κατάστασή του. Φοβούμενος μήπως εμπλακεί στον θάνατο του Μπέρνι και θέλοντας να απολαύσει το πολυτελές σπίτι για το Σαββατοκύριακο, ο Λάρι προτείνει αυτός και ο Ρίτσαρντ να διατηρήσουν την ψευδαίσθηση πως ο Μπέρνι είναι ζωντανός, κάτι το οποίο ο Ρίτσαρντ βρίσκει παράλογο. Αλλάζει γνώμη όταν έρχεται η Γκουέν Σόντερς, μια ασκούμενη της εταιρείας για το καλοκαίρι, με την οποία φλερτάρει.

Μετά το πάρτι, η Τίνα, μεθυσμένη, φτάνει στο σπίτι και απαιτεί από τον Ρίτσαρντ και τον Λάρι να την κατευθύνουν στον Μπέρνι. Όμως, εκείνη δεν καταλαβαίνει επίσης την κατάσταση και κάνει σεξ με το πτώμα του. Ένας από τους γκάνγκστερς του Βίτο είναι μάρτυρας αυτού και, νομίζοντας λανθασμένα ότι η δολοφονία του Μπέρνι απέτυχε, ειδοποιεί τον Βίτο, που στέλνει τον Πόλι πίσω.

Την επόμενη μέρα, ο Ρίτσαρντ τρομοκρατείται όταν ανακαλύπτει ότι ο Λάρι φοράει το Rolex του Μπέρνι και προωθεί περαιτέρω την ψευδαίσθηση ελέγχοντας τα άκρα του Μπέρνι σαν μαριονέτα. Όταν επιχειρεί να καλέσει την αστυνομία αλλά ενεργοποιεί το τηλεφωνικό μήνυμα που περιγράφει λεπτομερώς την συνωμοσία του Μπέρνι εναντίον τους. Χωρίς να γνωρίζουν υπό ποιες συνθήκες πέθανε ο Μπέρνι, πιστεύουν λανθασμένα ότι εξακολουθούν να είναι στόχοι μιας επίθεσης της μαφίας και, όπως είχε πει ο Μπέρνι, να μην τους σκοτώσει ενώ ο ίδιος βρισκόταν στην περιοχή, αποφασίζουν να χρησιμοποιήσουν το πτώμα του ως ασπίδα. Όλες οι προσπάθειές τους να εγκαταλείψουν το νησί ματαιώνονται, καθώς τοποθετούν επανειλημμένα λάθος και ανακτούν το σώμα του Μπέρνι και τελικά αναγκάζονται να επιστρέψουν στο σπίτι του. Εν τω μεταξύ, ενώ εκείνοι δεν κοιτάνε, ο Πόλι κάνει πολλές άλλες απόπειρες δολοφονίας και μένει ψυχικά ασταθής από τις επαναλαμβανόμενες «αποτυχίες» του.

Η Γκουέν, που προσπαθούσε να μιλήσει με τον Μπέρνι, παρατηρεί τον Λάρι και τον Ρίτσαρντ με το σώμα, κάτι που τους αναγκάζει να της αποκαλύψουν τον θάνατό του. Στη συνέχεια, ο Πόλι φτάνει και πυροβολεί επανειλημμένα το πτώμα πριν στρέψει την προσοχή του στον Λάρι, τον Ρίτσαρντ και την Γκουέν. Κυνηγώντας τους τρεις, ο Πόλι στριμώχνει σε μια γωνία τον Λάρι, ο οποίος τον υποτάσσει.

Η αστυνομία φτάνει και συλλαμβάνει τον Πόλι, παίρνοντάς τον φορώντας του ζουρλομανδύα, καθώς εκίνος συνεχίζει να επιμένει πως ο Μπέρνι είναι ακόμα ζωντανός. Η Γκουέν προσκαλεί τον Ρίτσαρντ να μείνει με την οικογένειά της για μια εβδομάδα, ενώ ο Λάρι αποφασίζει να πάει σπίτι για να τους δώσει χώρο. Το πτώμα του Μπέρνι φορτώνεται σε ένα ασθενοφόρο. Ωστόσο, το φορείο ξεφεύγει και πέφτει από τον πεζόδρομο, μεταφέροντας το πτώμα στην παραλία ακριβώς πίσω από εκεί που κάθεται το τρίο, που τρέχει μακριά φοβισμένο. Μετά από αυτό, ένα νεαρό αγόρι το οποίο είχε θάψει το πτώμα κάτω από την άμμο πιο πριν, έρχεται και ξεκινάει να το θάβει πάλι.

## Διανομή ρόλων

## Παραγωγή
Ο Τζον Κράιερ είχε αρχικά πάρει ρόλο στην ταινία, αλλά αντικαταστάθηκε από τον Άντριου ΜακΚάρθι.  Τα γυρίσματα έγιναν στη Νέα Υόρκη τον Αύγουστο του 1988. Οι σκηνές στα Χάμπτονς γυρίστηκαν στο Νησί Bald Head της Βόρειας Καρολίνας, στο σπίτι του Μπέρνι γυρίστηκαν στο Fort Fisher της Βόρειας Καρολίνας και οι σκηνές με το πορθμείο γυρίστηκαν στην Παραλία Ράιτσβιλ της Βόρειας Καρολίνας. 

## Υποδοχή
Στο Rotten Tomatoes, η ταινία έχει βαθμολογία έγκρισης 54% με βάση 26 κριτικές. Η συναίνεση του ιστότοπου λέει: «Το *Τρελό Γουίκεντ στου Μπέρνι* στραγγίζει ένα απροσδόκητο αριθμό γέλιων από το σκεπτικό του χονδροειδούς χιούμορ που βασίζεται στο πτώμα, αλλά ένα αστείο μπορεί να μεταφέρει μια ταινία μόνο τόσο μακριά».  Στο Metacritic, έχει βαθμολογία 32 στα 100 με βάση κριτικές πέντε κριτικών, υποδεικνύοντας «γενικά δυσμενείς κριτικές».  Το κοινό που ερωτήθηκε από το CinemaScore έδωσε στην ταινία βαθμό "Β" σε κλίμακα από Α+ έως F. 

Ο Πίτερ Τρέιβερς του *[[Rolling Stone]]* χαρακτήρισε την ταινία «άγουστη» και «χονδροειδή» και θεώρησε ότι στο τέλος ήταν αδύνατο να «σύρεις ένα κουρασμένο αστείο για σχεδόν δύο ώρες. Όπως ο Μπέρνι, η ταινία καταλήγει ψόφια στα πόδια της».  Ο Ρότζερ Ίμπερτ μετέφερε το ίδιο συναίσθημα, υποστηρίζοντας ότι οι ταινίες με επίκεντρο τα νεκρά σώματα είναι σπάνια αστείες. Ο Ίμπερτ έδωσε στην ταινία 1 στα 4 αστέρια, δηλώνοντας «Το *Τρελό Γουίκεντ στου Μπέρνι* κάνει δύο λάθη: Μας δίνει ένα αστείο που δεν είναι πολύ αστείο και αναμένει ότι το αστείο θα κουβαλήσει μια ολόκληρη ταινία.» 

Η ταινία είχε εισπράξεις 30 εκατομμυρίων δολαρίων στο box office και ήταν κερδοφόρα σε βίντεο για κατ' οίκον χρήση.  

Η ταινία έχει παραμείνει δημοφιλής  εν μέρει λόγω των επαναλαμβανόμενων προβολών στην καλωδιακή τηλεόραση. Το *[[People]]* την περιέγραψε ως μια ταινία που έχει «γεράσει σε κάτι που πλησιάζει την αξιοπρέπεια».

## Μουσική υπόκρουση
Οι τίτλοι τέλους της ταινίας περιλαμβάνουν το τραγούδι "Hot and Cold", που ερμηνεύει ο Αμερικανός τραγουδιστής Ζερμαίν Στιούαρτ. Γράφτηκε από τους Άντι Σάμερς και Γουίνστον «Πάιπ» Ρούντολφ και παράχθηκε από τους Ρίτσαρντ Ρούντολφ και Μάικλ Σεμπέλο. Το τραγούδι κυκλοφόρησε ως single από την Arista στις Ηνωμένες Πολιτείες τον Ιούνιο του 1989 για την προώθηση της ταινίας.  

## Αγωγή
Στις 24 Ιανουαρίου 2014, ο σκηνοθέτης Τεντ Κότσεφ και ο σεναριογράφος Ρόμπερτ Κλέιν υπέβαλαν μήνυση κατά των Metro-Goldwyn-Mayer και 20th Century Fox ισχυριζόμενοι παραβίαση της σύμβασης για κέρδη τα οποία ισχυρίστηκαν ότι οφείλονταν από την ταινία.   

## Παραπομπές

## Εξωτερικοί σύνδεσμοι

* 
* ''Weekend at Bernie's'' at AllMovie
* 
* 
* 
* 

Κατηγορία:Slapstick ταινίες
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στη Νέα Υόρκη
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες παραγωγής 20th Century Fox
Κατηγορία:Ταινίες του 1989
Κατηγορία:Αγγλόφωνες ταινίες